b"\n_START_ARTICLE_\nOrpinell\n_START_SECTION_\nDescripci\xc3\xb3\n_START_PARAGRAPH_\nEl nucli d'Orpinell es troba a l'extrem nord del terme, sota el puig d'Orpinell i a prop dels termes de La Llacuna i d'Orp\xc3\xad. \xc3\x89s d'origen medieval i el formen una gran masia amb construccions auxiliars. La masia, amb coberta a dues vessants, presenta portal adovellat i baluard. \xc3\x89s remarcable dintre del conjunt la capella de Sant Maria d'Orpinell, actualment en ru\xc3\xafnes i amb la volta esfondrada se'n conserven parts dels murs laterals, de l'absis semicircular amb arcs cecs, i contraforts.\n_START_SECTION_\nHist\xc3\xb2ria\n_START_PARAGRAPH_\nOrpinell era una antiga quadra del terme de Mediona, en l'actualitat pr\xc3\xa0cticament abandonada, l'origen de la qual se situa en \xc3\xa8poca medieval."